Ruth Kleppe Aakvaag

Ruth Kirsten Kleppe Aakvaag (født 1938) er en norsk førsteamanuensis i biokjemi ved Universitetet i Bergen, fagforeningsleder, og Høyre-politiker fra Hordaland som var fast møtende vararepresentant på Stortinget 1989-90 mens Arne Skauge var statsråd. 

Hun tok cand.real.-grad i 1968, og arbeidet ved Universitetet i Bergen 1966–91, og ved Bioteknologinemnda 1991–2000. Her var hun sekretariatsleder 1991-1998. 

Hun var leder av Forskerforbundet 1980–84. Sammen med Jens Gabriel Hauge og Terje B. Christensen har hun skrevet Biokjemi - en grunnbok, som kom med første utgave i 1985, og 4. utgave i 2001. 

Hun var gift med professor Kjell Kleppe (1934–1988) og fra 1990 med generaldirektør Torvild Aakvaag (1927-2020).

Referanser

Eksterne lenker 
 

Stortingsrepresentanter fra Høyre
Stortingsrepresentanter 1989–1993
Stortingsrepresentanter for Hordaland
Førsteamanuenser ved Universitetet i Bergen
Norske biokjemikere
Norske fagforeningspersoner